ดิฉันมีอาการเส้นเลือดแตกในสมองรักษามา 2 เดือนแล้วค่ะที่โรงพยาบาลแนะนำให้กินยา cavinton forte ควบยาความดันสูงและวิตามินบี กินมาได้ 1 เดือนเต็มแล้วค่ะ แต่มีอาการข้างเคียงคือขาบวมตอนเย็นค่ะลักษณะเหมือนอาการบวมน้ำ อาการหนักขาเหมือนเลือดลงขาหรือมีน้ำลงขาค่ะ ปัจจุบันอายุดิฉัน 40 ปีค่ะ ไม่เคยนวดขาหรือทำกายภาพใดๆค่ะ นอกเหนือจากที่แพทย์สั่ง สอบถามค่ะ คำถามคือ ดิฉันน้ำหนักลดลง และขาบวมแทบทุกวัน มันคือผลข้างเคียงหรือไม่คะ เพราะเป็นโรคความสูงอยู่แล้วค่ะ
สวัสดีค่ะ การดูแลตัวเองเบื้องต้นในโรคเส้นเลือดแตกในสมอง มีการตอบไว้แล้วในส่วนอาการขาบวมที่ถามมาเพิ่มนั้น อาจมีสาเหตุจากการลงน้ำหนักหรือเดินมากในระหว่างวัน ผลข้างเคียงจากการใช้ยาลดความดันบางชนิด หรือมีโรคหัวใจ โรคไตที่ทำให้เกิดน้ำคั่งมากขึ้นในร่างกาย มีหลอดเลือดดำที่ขาทำงานบกพร่อง อาการบาดเจ็บที่เท้าหรือข้อเท้า การติดเชื้อบริเวณผิวหนัง เป็นต้นแนะนำกลับไปพบแพทย์ที่ดูแลเพื่อตรวจเพิ่มเติมว่าเป็นบวมจากสาเหตุใด ร่วมกับเจาะเลือดและตรวจปัสสาวะดูการทำงานของไตค่ะในระหว่างนี้ควรลดการลงน้ำหนักหรือเดินมากๆ ยกขาสูง รับประทานยารักษาเส้นเลือดสมองแตกอย่างต่อเนื่อง ลดปริมาณการรับประทานเกลือ สวมผ้ารัดข้อเท้าหรือเท้า เพื่อช่วยลดอาการบวมอ่านเพิ่มเติม